**21.november 2016**

Status på helhedsplan

Orientering om status på helhedsplan for afdeling 158-0 Skallerupvej

Så er der endeligt kommet godt nyt fra Udlændinge-, Integrations- og Boligministeriet!!!

Vi har fået lov til at nedlægge de boliger, som vi har ønsket i forbindelse med renoveringen!!

Så nu har vi alle godkendelser på plads – både hos kommunen, Landsbyggefonden og Ministeriet. Dejligt!! ☺

Som der blev oplyst i den sidste beboerinformation, så har sagen nu aldrig været stoppet helt – vores rådgiverteam er i gang med detaljeringen af projektet, så der kan indsendes en ansøgning om byggetilladelse i januar 2017. Hvis projektet følger den nuværende tidsplan, går de første håndværkere tidligst i gang i området omkring januar 2018.

Vi er helt klar over, at denne meddelelse sætter gang i en masse tanker omkring alt det praktiske omkring sådan en stor renovering – måske især omkring, hvornår der sker noget med lige netop det lejemål, du bor i?

Vi kan desværre ikke svare så specifikt på disse spørgsmål endnu. Der skal først – i forbindelse med detailprojekteringen af sagen – laves en udførelsesplan, hvor der besluttes bl.a. hvor mange etaper, renoveringen skal deles op i, hvilken rækkefølge, boligerne skal renoveres i, hvordan kan vi sørge for at kunne genhuse flest mulige beboere i afdelingen under renoveringen, og mange flere praktiske betragtninger.

Vi vil gerne med det samme sige, at det ikke foreløbigt får indflydelse på, om man kan flytte uden af skulle istandsætte lejemålet. Når man fraflytter lejemålet – også selvom det er lige før renoveringen – kan lejemålet sagtens ske at skulle istandsættes på normal vis. Det kunne jo være, at det skal bruges som genhusningsbolig under en del af renoveringen.

Vi vil gerne henstille til, at I ikke forventer at vores folk på ejendomskontoret kan fortælle jer mere om planerne, end I allerede ved. Det indledende godkendte projektmateriale samt tidligere statusopdateringer ligger på afdelingens hjemmeside (<http://afd158-0.lejerbo.dk/> under fanen ”Renovering”), og vi skal nok orientere nærmere, når der er nyt i sagen.

Med venlig hilsen

Lejerbo/byggeudvalget